alexandrainst/scandi-wiki huggingface dataset:
French Island (Victoria)

French Island er en øy i delstaten Victoria i Australia. Den ligger 61 kilometer sørøst for delstatshovedstaden Melbourne og rett nord for Phillip Island. French Island utgjør et kommunefritt område og hadde 89 innbyggere i 2006.

Siden 1997 har rundt 70% av øya vært del av French Island nasjonalpark.

Øya er relativt sett isolert og det finnes ikke innlagt størm, vann eller helsetilbud på øya. Det finnes en mindre butikk/postkontor. Hovednæringsveien på øya er turisme og spesielt økoturisme.

Navnet French Island kommer fra den franske ekspedisjonen som kartla øya i april 1802. De døpte øya Île de Françoise som ble French Island på engelsk.

Foreslått atomkraftverk

I 1967 søkte State Electricity Commission of Victoria (SEC) om å sette av ett 1.6 kvadratkilometer stor tomt på French Island for et fremtidlig atomkraftverk. Kraftverket skulle ha en effekt på 350-500MW og ville bli bygget i løpet av 1970-årene. På grunn av lav pris på brunkull i Victoria og stor motstand mot atomkraftverk bygget SEC nye brunkullkraftverk, slik som Hazelwood kullkraftverk åpnet i 1971, i stedet.

Øyer i Australia
Victorias geografi
Carl Lundström

Carl Ulf Sture Lundström (født 13. april 1960 i Filipstad i Sverige) er en svensk forretningsmann.

Carl Lundström er sønn av Ulf Lundström og barnebarn av Karl Edvard Lundström, grunnleggeren av knekkebrødfabrikanten Wasabröd. Når hans far Ulf Lundström døde i 1973 var Carl Lundström en av de fem arvingene til Wasabröd og søsterselskapet OLW. I 1982 ble Wasabröd solgt til det sveitsiske farmasøytiske selskapet Sandoz, som gjorde Lundström meget rik.

Lundström grunnla og finansierte en rekke selskaper, deriblant Rix Telecom AB (også kjent som Port80), som solgte serverplass og internettilgang til PRQ HB, som igjen på den tiden var vert for BitTorrent-trackereren The Pirate Bay. Tobias Andersson, medgrunnleggeren av The Pirate Bay, sa at: «Vi ville ikke ha vært i stand til å starte nettstedet uten støtte fra Carl Lundström.»

Referanser 

Svenske forretningsfolk
The Pirate Bay
Fødsler i 1960
Titandioksid

Titandioksid er en naturlig forekommende oksid av titan. Den kjemiske formelen er . Et eldre navn er titansyre.

Titandioksid brukes for det meste som et pigment, da det er et av de beste hvite fargepigmentene som finnes, med en meget høy brytningsindeks som tillater høy refleksjon av rent lys.

Omtrent 6,45 millioner tonn TiO2 ble brukt i 2020 som fargestoff i varer som maling, lakk, papir, plastprodukter, blekk, mat, medisin (piller) og i de fleste tannkremer. Populariteten er grunnet stoffets høye grad av opasitet (ugjennomsiktighet), som blant annet i maling gjør at det har blitt kalt «det perfekte hvitt».

Stoffet brukes også i kosmetikkindustrien, deriblant i tatoveringer, sminkeprodukter og i solkrem. Det brukes i så å si all solkrem på grunn av dets høye brytningsindeks, som gjør at det absorberer mesteparten av de skadelige UV-strålene, og omdanner dem til energi i form av varme. UV absorberingsegenskapene har ført til at det også brukes i plastprodukter, hvor absorberingen hindrer at plasten tar skade av UV-strålene.

Titandioksid ble forbudt å bruke i mat, i EU og Norge, fra 7. august 2022.

Referanser

Eksterne lenker 
 Material Safety Data Sheet Mallinckrodt Baker
 
 

Titanforbindelser
Oksider
Holmestrand Idrettsforening

Holmestrand Idrettsforening (stiftet 21. mai 1901) og er et fleridrettslag for fotball, håndball, svømming og turn. 

Idrettsforeningen er medlem av Norges Idrettsforbund gjennom Vestfold Idrettskrets. Klubben er også medlem av særforbundene Norges Fotballforbund, Norges Håndballforbund, Norges Svømmeforbund og Norges Gymnastikk og Turnforbund, gjennom henholdsvis Vestfold Fotballkrets, Norges Håndballforbund Region Sør, Vestfold Svømmekrets og Vestfold Gymnastikk og Turnkrets. Holmestrand Idrettsforening hører hjemme i Holmestrand kommune og er medlem av Holmestrand Idrettsråd.

Historie 
På møtet i Holmestrand 19. april 1901, ble Holmestrand Skiklub, lokale turnforeningen og den lokale velocipedklubben enige om å gå sammen om å stifte den nye klubben, Holmestrand Idrettsforening. Den lokale Seilforeningen valgte på dette tidspunkt å holde seg utenfor, men allerede i 1903 valgte seilforeningen allikevel å melde seg inn i HIF.

Idretter

Fotball 
I 2014 ble klubbens medlem Harald Sando tildelt Nikken-prisen som årets fotballvenn.

Menn 
Divisjonsutvikling for herrenes seniorlag, hvor den øverste viser a-laget, og den under for samme året viser 2.-laget.

Kvinner 
A-laget for kvinner er et klubbsamarbeid med Borre Idrettsforening i sesongen 2014.

Holmestrand IFs fotballtabeller for kvinner 2010 –

3. divisjon 2014

3. divisjon 2013

3. divisjon 2012

Holmestrand IFs fotballtabeller for kvinner 2000 – 2009

3. divisjon 2009

3. divisjon 2008

Andre idretter 
 Skigruppe – 1901–1978
 Fotballgruppe – 1907–
 Turngruppe/Rytmisk sportsgymnastikk – 1901–
 Sykkelgruppe – 1901–1935
 Friidrettsgruppe – 1928–1958
 Bandygruppe – 1945–1951
 Barne- og ungdomsgruppe – med blant annet skøyteaktiviteter på 1950-tallet
 Bryte-/Atletgruppe – 1933–1989
 Håndballgruppe – 1946–
 Ishockeygruppe – 1963–1989
 Svømmegruppe – 1970–
 Volleyballgruppe – 1987–2002
 Seniorgruppe/Aldermannsligaen – 1947–

Kjente utøvere 
 Fridtjof Johansen (1897–1978) – Finaledommer i fotball-NM 1925
 Kaare Lie (1905–1968) – fotballspiller på landslaget (2 kamper)
 Rolf Syvertsen (1915–2007) – bryting (kongepokalvinner 1947)
 John Petter Sando (f. 1961) – håndballspiller på landslaget (102 kamper)
 Bent Svele (f. 1962) – håndballspiller på landslaget (116 kamper)
 Stein Olaf Sando (f. 1968) – håndballspiller på landslaget (59 kamper)
 Nina Brekke (f. 1979) – svømming
 Emily Stang Sando (f. 1989) – håndballspiller (målvakt) på landslaget (5 kamper)

Referanser

Litteraturliste

Eksterne lenker 
 

Fotballag i Vestfold
Håndballag i Norge
Svømmeklubber i Norge
Idrettslag i Vestfold
Sport i Holmestrand
Tidligere ishockeyklubber i Norge
Tidligere bandyklubber i Norge
Tidligere skiklubber i Norge
Volleyballag i Norge
Sykkellag i Norge
Friidrettslag i Norge
Bryteklubber i Norge
Fotballag etablert i 1907
Idrettslag etablert i 1901
Sport i Norge i 1901
Sport i Norge i 1907
Cam Ranh internasjonale lufthavn

Cam Ranh lufthavn  er en flyplass som ligger i Cam Ranh, provins Khanh Hoa i Vietnam. Flyplassen ble offisielt åpnet 18. mai 2004 og kan betjene 1 500 000 passasjerer i året.

Terminaler, selskaper og reisemål 
 Vietnam Airlines (Ho Chi Minh-byen, Hanoi, Da Nang)
 Vladivostok Air (Vladivostok)

Kilder

Eksterne lenker 

Flyplasser i Vietnam
Mekongdeltaet
Revesand

Revesand eller Rævesand er et tettbebygd sted på sydspissen av Tromøy i Arendal kommune. Stedet lå i Tromøy kommune frem til kommunesammenslåingen 1. januar 1992. 

Gjennom stedet går fylkesvei 191. Revesand har kommunal brygge hvor Merdøfergen legger til hvis passasjerer. Stedet har postnummer 4818 Færvik. Det har bedehus og har tidligere hatt dagligvareforretning.

Revesand var sammen med Merdø, Havsøya og Sandviga alle viktige uthavner for skipsfarten og trelasthandelen på 1500- og 1600-tallet, før Arendal fikk bystatus i 1723.

Eksterne lenker 
 Kart over Revesand på Finn.no

Bosetninger i Arendal
Uthavner
Byer grunnlagt i 1723
1723 i Norge
Fudbalski savez Srbije

Fudbalski savez Srbije (FSS) (Serbisk: Фудбалски савез Србије) er særidrettsforbundet for fotball i Serbia med tilholdssted i Beograd. FSS er landets øverste fotballorgan og er ansvarlig for å avholde nasjonale serie- og cupmesterskap samt landskamper for herrer og kvinner i ulike aldersklasser. Forbundet ble grunnlagt i 1919 og ble medlem av FIFA i 1921 og UEFA i 1954 som en del av det jugoslaviske fotballforbundet. 

FSS arrangerer blant annet Superliga Srbije (landets øverste divisjon) og Lav Kup Srbije (det nasjonale cupmesterskapet). Nåværende fotballpresident er Tomislav Karadžić.

Se også 
 Serbias herrelandslag i fotball
 Serbias kvinnelandslag i fotball

Eksterne lenker 
 

Fotball i Serbia
Fotballforbund
Organisasjoner etablert i 1919
BFU

BFU kan vise til:

 Bulgarski Futbolen Soius (Bulgarias fotballforbund)
 Bundesstelle für Flugunfalluntersuchung (Tysklands flyhavarikommisjon)
 Büro für Flugunfalluntersuchungen (Sveits' flyhavarikommisjon)
Rivaliseringen mellom Liverpool FC og Manchester United FC

Liverpool-Manchester-derbyet er mellom Englands to mest suksessfulle klubber, Liverpool FC og Manchester United har en rivalisering som har vart lenge. Det er kun åtte spillere som har gått på en direkte spillerovergang mellom klubbene, fire spillere hver vei, og den så langt siste overgangen er Phil Chisnall gikk fra Manchester United til Liverpool i april 1964 for en daværende overgangssum på ₤ .

Rivaliseringen har sine røtter i byrivaliseringen mellom Liverpool og Manchester som er Nord-Englands to største byer og Liverpool og Manchester United er også Englands to mest suksessfulle fotballag, noe som gjør at de alltid kniver om å vinne trofeer for og være størst. Begge har store byrivaler i Everton og Manchester City, men de kampene blir utranket av kampene mellom Liverpool og Manchester United.
Manchester United er også rivaler med Leeds United og Arsenal, men ingen av dem kan måle seg med hatet mellom Liverpool og Manchester United.

Totalt i alle typer kamper er 203 kamper spilt mellom klubbene og slik er stillingen i innbyrdes resultater:
 Manchester United 80 seiere, Liverpool FC 66 seiere og 57 uavgjort (oppdatert 20. oktober 2019).

Etter 11. oktober 2017 er denne rivaliseringen forbigått den av El Clásico, dette på bakgrunn av at tv-rettighetene fra England nå strekker seg over hele verden. Det har også vært spekulert i at den nedadgående populariteten til Cristiano Ronaldo samt Neymar sin overgang til PSG kan være deler av grunnen. 

Den spilleren som har spilt i flest Liverpool-United-derby er den tidligere walisiske midtbanespilleren fra Manchester United, Ryan Giggs, som spilte hele 48 kamper mot Liverpool. Ser man på toppscorere i disse rivaliseringene så deler Steven Gerrard fra Liverpool pallplassen med George Wall og Sandy Turnbull fra Manchester United. Alle tre spillerne står med 9 mål i en av verdens mest populære derby.

Eksterne lenker 
 Liverpools hjemmeside
  LFCHistory.net: Opposition team – Manchester United LFCHistory.net (effective offical stats of Liverpool FC)
 Manchester Uniteds hjemmeside
  The Website of dreams: Opponents – Liverpool FC StretfordEnd – Manchester United official ststistics website.

Fotballrivalisering
Liverpool FC
Manchester United
Gratis å spille

Gratis å spille (også gratis-å-spille) eller free-to-play (F2P) er en forretningsmodell til videospill som har muligheten til å la sine spillere til å spille større deler av spillet uten å betale, gjerne mot at spillerne kan betale for å motta ekstra innhold eller visuelle goder som ikke har effekt på selve spillopplevelsen.

Modellen ble først populært brukt tidlig i massivt multiplayer onlinespill (MMO) rettet mot hobbyspillere, men fant senere bredere adopsjon blant spill utgitt av store videospillutgivere for å bekjempe videospillpiratvirksomhet og høye systemkrav. Siden spill ved hjelp av konseptet er tilgjengelig uten kostnader for spillerne, bruker de andre måter for å samle inntekter, for eksempel ved å integrere reklame i spillet eller å ta betalt for visuelle goder som endrer utseende på spillerens figur og opplevelse.

Spill som er gratis å spille kan sammenlignes med «pay-to-play», hvor betaling kreves før man bruker en tjeneste, og freemium, en mer generell forretningsmodell der et produkt tilbys kostnadsfritt mens brukerne kan velge å bli belastet et gebyr for å få tilgang til premiumfunksjoner, -goder eller -utstyr.

Eksempler på spill som er gratis å spille 
 Candy Crush Saga, hvor spillerne kan betale for å motta spilletid raskere, og for spesielle hjelpemidler som kan brukes i spillets gang.
 Dota 2, hvor spillerne kan betale for utseendeendringer til figurene de spiller, og all figurene er låst opp til å begynne med.
 Habbo Hotel, hvor spillerne kunne betale for et klubbmedlemskap («Habbo Club» eller «HC») som ga dem unike frisyrer og antrekk, samt tilgang til forskjellige romstørrelser og områder.
 Hearthstone: Heroes of Warcraft, hvor spillerne kan betale for å kjøpe «booster packs» lignende tradisjonelle samlekortspill.
 Hundeparken, hvor alt innhold var kostnadsfritt.
 League of Legends og Teamfight Tactics, hvor spillerne kan betale for utseendeendringer til figurene de spiller, og for å låse opp figurer raskere.
 Runescape, hvor spillerne kan betale for et klubbmedlemskap («membership») for å få tilgang til flere områder.
 The Elder Scrolls Online, hvor spillerne kan betale for å låse opp utvidelsespakker med spillopplevelser.

Referanser 

Videospillterminologi
Videospilltyper
Peter Mykleset

Einar Peter Mowinckel Mykleset (født 4. april 1951) er en norsk høgskolelektor ved Høgskolen i Hedmark, forfatter og tidligere fotballspiller og trener for Hamarkameratene.

Han var med på å danne Cartherud Fotballforening på slutten av 1972, og var nestformann i klubben. Laget vant 6. divisjon året etter. Samtidig spilte han håndball for Ham-Kam i andre divisjon.

Mykleset fikk blant annet én seriekamp for Ham-Kam mot Bryne den 21. august 1977.

I 1984 ble han hovedtrener for nivå tre-klubben , og året etter rykket de opp til andre divisjon. I august 1985 ble han sammen med Tom Jacobsen presentert som ny hovedtrener for Hamarkameratene. Jacobsen fikk hovedansvaret, mens Mykleset tok hovedfag ved Idrettshøgskolen samtidig. Ham-Kam havnet på femteplass i første divisjon i 1986, men rykket ned i 1987. Mykleset sluttet som trener etter 1987-sesongen for å fokusere på studiene.

Han innehar D-trenerkurs fra Norges Fotballforbund og er diplomtrener fra Norges Idrettsforbund. Mykleset underviser ved Høgskolen i Hedmark, avdeling for helse og idrett i tillegg til at han bedriver omfattende trenervirksomhet for barn og unge.

Referanser

Eksterne lenker 
	

Norske fotballspillere
Norske fotballtrenere
Norske lektorer
Norske forfattere
Fotballspillere for HamKam
Fotballtrenere for Hamarkameratene
Personer fra Hamar kommune
Nordic American Tankers

Nordic American Tankers er et tankrederi med 33 mellomstore tankskip av klassen suezmax. Rederiet ble stiftet i 1995 av Herbjørn Hansson, som er styreleder og daglig leder. Rederiets hovedkontor er i Sandefjord. Høsten 2011 var rederiet verdens største målt i markedsverdi og dobbelt så stor som Frontline, som NAT samarbeider med om kommersiell drift.

NAT var først notert på Oslo Børs, men forlot den og er nå notert i New York. Rederiet har 100.000 aksjonærer i USA, men også mange norske aksjonærer. Rederiet har lave kostnader, minimal gjeld og en forutsigbar driftsform, noe som har gitt selskapet mulighet til å betale aksjonærene et utbytte på 1 milliard dollar siden selskapet kom i gang.

Selskapet er også kjent for utstrakt bruk av beaching av gamle båter. I januar 2019 meldte E24 at forsikringsselskapet KLP svartelister Herbjørn Hanssons rederi på grunn av «uakseptabel risiko for at selskapet medvirker til alvorlig miljøskade og grove krenkelser av menneskerettighetene», ifølge Dagens Nærlingsliv.

Kilder 
Grete de Lange: Dobbelt så stor som Fredriksen. Artikkel i Aftenposten 29. november 2011 side 26

Referanser

Eksterne lenker 
 

Norske rederier
Næringsliv i Sandefjord
Etableringer i 1995
Artikler i sjøfart-prosjektet
From Dusk till Dawn

From Dusk till Dawn er en amerikansk actionthriller og skrekkfilmkomedie fra 1996 regissert av Robert Rodriguez, mens manus er ved Quentin Tarantino. Hovedrollene spilles av Harvey Keitel, George Clooney, Quentin Tarantino og Juliette Lewis.

Filmen vant to Saturn Awards (for «beste SciFi film» og «beste mannlige skuespiller» (George Clooney), og ble nominert i ytterligere seks kategorier. Regissør Robert Rodriguez vant en Silver Scream Award ved Amsterdam Fantastic Film Festival. Det må også nevnes at George Clooney vant en MTV Movie Award.

Filmen fikk to relativt ukjente oppfølgere som ble lansert direkte på video: From Dusk till Dawn 2: Texas Blood Money (1999) og From Dusk till Dawn 3: The Hangman's Daughter (2000).

Handling 
De to voldelige brødrene Gecko er på vill flukt gjennom Texas til Mexico med både politi og FBI i hælene. De har utført flere ran og drept folk for fote. Den ene av de to, Richard, er en lystmorder som får kick av å drepe, mens Seth er mer menneskelig – men knallhard dersom dette er nødvendig. I løpet av flukten kaprer de en bobil og familien som bor i den for å komme seg over grensen til Mexico hvor de skal møte en av sine forretningsforbindelser. Etter flere farlige situasjoner klarer de å komme seg over grensa og drar til en beryktet bar i ødemarken kalt "The Titty Twister". I løpet av kvelden viser det seg at baren er veldig mye annerledes enn det noe kunne har forestilt seg. Sammen med den kidnappede familien må de kjempe en kamp på liv og død mot vesener de bare trodde eksisterte i fantasien.

Om filmen 
Anmelderne
Filmen fikk blandet mottakelse hos kritikerne, noe som gjenspeiles i at den har fått 64% på Rotten Tomatoes (2011) og 52% på Metacritic. Den amerikanske kritikeren Roger Ebert gav den 3 av 4 stjerner.

Publikum
Den innbrakte rundt $60 millioner på verdensbasis, hvorav $25,7 millioner i USA. Produksjonskostnadene var på ca $18 millioner.

Rollebesetning 
 George Clooney : Seth Gecko
 Harvey Keitel : Jacob Fuller
 Quentin Tarantino : Richard Gecko
 Juliette Lewis : Kate Fuller
 Ernest Liu : Scott Fuller
 Salma Hayek : Santanico Pandemonium
 Cheech Marin : Grensevakt/utkaster/Carlos
 Danny Trejo : Bartenderen «Razor Charlie»
 Tom Savini : «Sex Machine»
 John Hawkes : Pete Bottoms
 Fred Williamson : «Frost»
 John Saxon : FBI Agent Stanley Chase

Referanser

Eksterne lenker 
 
 

Actionthrillere fra USA
Skrekkfilmkomedier fra USA
Filmer fra 1996
Engelskspråklige filmer
Filmer lagt til Mexico
Filmer lagt til Texas
Jesus og Josefine

Jesus og Josefine (originaltittel: Jesus & Josefine) er en dansk julekalender for barn som gikk på TV 2 Danmark i 2003. Serien handler om en dansk jente som finner en tidsmaskin og reiser tilbake til Nasaret på Jesu tid. Serien har manus av Bo Hr. Hansen og Nikolaj Scherfig, mens regi er ved Carsten Myllerup. Serien ble produsert av Cosmo film

Den ble sendt med norsk tale i advent 2011 på NRK Super i Norge. Serien har også blitt sendt gjentatte ganger, men oftest som en del av morgenprogrammet Julemorgen. Opprinnelig ble serien sendt på TV2 Danmark.

Julekalenderen ble etterfulgt av filmen Oskar & Josefine (2005).

Handling
Julekalenderen handler om Josefine. Hun liker ikke julen, fordi hun selv har bursdag på samme dag og føler Jesus får all oppmerksomheten. Hun kommer inn i en butikk som eies av den mystiske Thorsen, hvor hun finner et lite krybbespill. Dette krybbespillet fungerer som en slags tidsmaskin som bringer Josefine og vennen Oskar tilbake i tiden til byen Nasaret omkring 12 e.Kr. Der møter de Jesus som barn. Dette ene besøket blir til flere, og løpende forandrer Oskar og Josefines besøk Jesu liv, noe som også griper inn i de fortellingene Bibelen har om Jesus.

Rolleliste

Den norske oversettelsen er av Aslak Moe, og innspillingen er gjort av SDI Media. Den norske intro-sangen er sunget av Heidi Gjermundsen Broch og Heine Totland.

Referanser

Eksterne lenker 

Julekalendere på TV for barn
Danske barneserier
Eventyrserier
Danske TV-serier fra 2000-årene
TV-produksjoner på TV 2 Danmark
Jul i Danmark
Torgrim Sørnes

Torgrim Sørnes  (født 2. mars 1956) er en pensjonert gynekolog som tidligere arbeidet som overlege ved fødeavdelingen ved Ahus. Han har skrevet seks bøker om alle norske henrettelser i perioden 1752 – 1876, en biografi over bøddelen i Trondheim Mathias Fliegenring og en biografi over den første fylkeslegen i Buskerud, Jon Gisleson.

Bibliografi 
 Et villnis av redsler: De henrettede i Norge 1752-1758 Commentum Forlag (2022) ISBN 978-82-841-6172-3
 Dr Gisleson og hans pasienter Commentum Forlag (2021) ISBN 978-82-841-6168-6
 Dødsskyggens daler: De henrettede i Norge 1759-1764 Commentum Forlag (2020) ISBN 978-82-841-6151-8
 Menneskeham: De henrettede i Norge 1765-1771 Commentum Forlag (2018) ISBN 978-82-936-4126-1
 Bøddel: Mathias Fliegenring 1685–1729 Vigmostad & Bjørke  (2016) ISBN 978-82-516-8604-4
 Mørkets gjerninger: De henrettede i Norge 1772 – 1782 Commentum Forlag (2014) ISBN 978-82-823-3255-2
 Uten nåde. De henrettede i Norge 1783 – 1814 Schibsted forlag (2011) ISBN 978-82-516-5559-0
 Ondskap: De henrettede i Norge 1815 – 1876 Schibsted forlag (2009) ISBN 978-82-516-2720-7

Podkast 

 2021- Henrettelsespodden (sammen med Kyrre Holm Johannessen)

Eksterne lenker 
 Torgrim Sørnes' hjemmeside

Gynekologer
Norske sakprosaforfattere
Fødsler i 1956
David Stockdale

David Adam Stockdale (født 20. september 1985) er en engelsk fotballspiller som spiller for Sheffield Wednesday FC.

Han har tidligere spilt for York City, Darlington og Fulham FC, Wycombe Wanderers FC samt en rekke utlånsklubber.

Den 28. juli 2014 meldte han overgang fra Fulham til Brighton & Hove Albion FC, hvor han skrev under på en treårskontrakt.

I juni 2022 meldte han overgang fra Wycombe Wanderers FC til Sheffield Wednesday FC.

Referanser

Eksterne lenker 
 

Engelske fotballspillere
Fotballspillere for Darlington FC
Fotballspillere for Fulham FC
Fotballspillere for Ipswich Town FC
Fotballspillere for Leicester City FC
Fotballspillere for Plymouth Argyle FC
Fotballspillere for Rotherham United FC
Fotballspillere for York City FC
Fotballspillere for Hull City AFC
Fotballspillere for Brighton & Hove Albion FC
Fotballspillere for Birmingham City FC
Fotballspillere for Southend United FC
Fotballspillere for Wycombe Wanderers FC
Fotballspillere for Coventry City FC
Fotballspillere for Sheffield Wednesday FC
Personer fra Leeds
Fødsler i 1985